CELEX: 32019R1870
Language: et
Date: 2019-11-07 00:00:00
Title: Komisjoni määrus (EL) 2019/1870, 7. november 2019, millega muudetakse ja parandatakse määrust (EÜ) nr 1881/2006 seoses eruukhappe ja vesiniktsüaniidhappe piirnormidega teatavates toiduainetes (EMPs kohaldatav tekst)

8.11.2019   
               
               
                  ET
               
               
                  Euroopa Liidu Teataja
               
               
                  L 289/37
               
            
         KOMISJONI MÄÄRUS (EL) 2019/1870,
         7. november 2019,
         millega muudetakse ja parandatakse määrust (EÜ) nr 1881/2006 seoses eruukhappe ja vesiniktsüaniidhappe piirnormidega teatavates toiduainetes
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 8. veebruari 1993. aasta määrust (EMÜ) nr 315/93, milles sätestatakse ühenduse menetlused toidus sisalduvate saasteainete suhtes, (1) eriti selle artikli 2 lõiget 3,
         ning arvestades järgmist:
         
                     (1)
                  
                  
                     Komisjoni määruses (EÜ) nr 1881/2006 (2) sätestatakse teatavate saasteainete piirnormid toiduainetes, sealhulgas eruukhappe piirnorm teatavates toiduainetes.
                  
               
                     (2)
                  
                  
                     Euroopa Toiduohutusameti (EFSA) teaduskomisjon, mis käsitleb toiduahelas olevaid saasteaineid võttis 21. septembril 2016. aastal vastu teadusliku arvamuse söödas ja toidus sisalduva eruukhappe kohta (3). EFSA määras eruukhappe lubatud päevadoosiks 7 mg kehamassi kilogrammi kohta. Suurimat toidukaudset kokkupuudet, mis ületas lubatud päevadoosi, täheldati imikute ja laste puhul. See võib ohustada lapsi ja noori, kes eruukhapet suures koguses tarbivad.
                  
               
                     (3)
                  
                  
                     Andmed eruukhappe sisalduse kohta taimeõlides ja -rasvades näitavad, et enamiku taimeõlide ja -rasvade puhul on võimalik saavutada eruukhappe väiksem sisaldus head tava rakendades, näiteks kasutades selliseid sorte, milles eruukhappe sisaldus on väike. Seetõttu on asjakohane alandada taimeõlide puhul (v.a põldtudraõli, sinepiseemneõli ja kurgirohuõli puhul) piirnormi tasemele, mis on sätestatud Codex Alimentarius’ega väikese eruukhappesisaldusega rapsiseemneõli suhtes (4).
                  
               
                     (4)
                  
                  
                     Põldtudraõli, sinepiõli ja kurgirohuõli puhul näitavad tõendid, et hea tava rakendamine ei võimalda saavutada eruukhappe väiksemat sisaldust, kuna nende taimede puhul ei ole ühtegi sorti, millest ekstraheeritud taimeõlides oleks eruukhappe sisaldus muude taimeõlide puhul ettenähtud piirnormist väiksem. Tulenevalt eeltoodust ja arvestades asjaolu, et inimesed puutuvad kõnealuste õlidega vähem kokku, kui muude taimeõlidega, peaksid eruukhappe piirnormid põldtudraõli, sinepiõli ja kurgirohuõli puhul jääma muutmata. Väikeste ja mikroettevõtjate sulgemise vältimiseks mõnedes liikmesriikides on asjakohane teha kohapeal väikestes kogustes toodetava ja tarbitava sinepiõli puhul piirnormi kohaldamise erand, mis on kooskõlastatud pädeva asutusega.
                  
               
                     (5)
                  
                  
                     Kuna taimeõlide ja -rasvade puhul kehtivaid piirnorme kohaldatakse ka toidu koostisosana kasutatavate taimeõlide suhtes, siis ei ole vajadust kehtestada eruukhappe piirnormi toidu puhul, mis sisaldab taimeõli ja -rasva.
                  
               
                     (6)
                  
                  
                     Kuna sinepis on eruukhappe sisaldus suur, siis tekib sinepi tarbimisel oht märkimisväärseks kokkupuuteks eruukhappega. Seetõttu on asjakohane kehtestada sinepi puhul eruukhappe piirnorm.
                  
               
                     (7)
                  
                  
                     Eruukhappe piirnorm imiku piimasegudes ja jätkupiimasegudes on juba kehtestatud komisjoni delegeeritud määrusega (EL) 2016/127 (5). Selguse huvides tuleks välja jätta imiku piimasegude ja jätkupiimasegude eruukhappe piirnorm, mis on sätestatud määrusega (EÜ) nr 1881/2006.
                  
               
                     (8)
                  
                  
                     Komisjoni määruses (EL) 2017/1237 (6) ei ole vesiniktsüaniidhappe (sinihappe) piirnormi puhul mõõtühikut kehtestatud. Õiguskindluse tagamiseks on asjakohane see viga parandada.
                  
               
                     (9)
                  
                  
                     Seetõttu tuleks määrust (EÜ) nr 1881/2006 vastavalt muuta.
                  
               
                     (10)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 1881/2006 lisa muudetakse vastavalt käesoleva määruse I lisale.
         
         
            Artikkel 2
            Määruse (EÜ) nr 1881/2006 lisa parandatakse vastavalt käesoleva määruse II lisale.
         
         
            Artikkel 3
            Käesoleva määruse lisas loetletud toiduained, mis on seaduslikult turule lastud enne käesoleva määruse jõustumist, võivad jääda turule kuni minimaalse säilivusaja või kasutustähtaja lõpuni.
         
         
            Artikkel 4
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 7. november 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  EÜT L 37, 13.2.1993, lk 1.
         
            (2)  Komisjoni 19. detsembri 2006. aasta määrus (EÜ) nr 1881/2006, millega sätestatakse teatavate saasteainete piirnormid toiduainetes (ELT L 364, 20.12.2006, lk 5).
         
            (3)  EFSA Journal 2016; 14(11): 4593.
         
            (4)  Standard for named vegetable oils (CODEX STAN 210-1999), Codex Alimentarius
         
         
            (5)  Komisjoni 25. septembri 2015. aasta delegeeritud määrus (EL) 2016/127, millega täiendatakse Euroopa Parlamendi ja nõukogu määrust (EL) nr 609/2013 seoses imiku piimasegu ja jätkupiimasegu koostise ja teabe erinõuetega ning teabega imikute ja väikelaste toitmise kohta (ELT L 25, 2.2.2016, lk 1).
         
            (6)  Komisjoni 7. juuli 2017. aasta määrus (EL) 2017/1237, millega muudetakse määrust (EÜ) nr 1881/2006 sinihappe maksimaalse sisalduse suhtes lõpptarbija jaoks turule lastud töötlemata tervetes, peenestatud, jahvatatud, purustatud või hakitud aprikoosituumades (ELT L 177, 8.7.2017, lk 36).
      
      
         
            I LISA
            Määruse (EÜ) nr 1881/2006 lisa 8. jaos asendatakse punkt 8.1 järgmisega:
            
                        Toode (1)
                        
                     
                     
                        Piirnormid (g/kg)
                     
                  
                        „8.1.
                     
                     
                        
                           Eruukhape, sealhulgas rasvas sisalduv eruukhape
                        
                     
                     
                         
                     
                  
                        8.1.1.
                     
                     
                        Taimeõlid ja -rasvad, mis on turule lastud lõpptarbija jaoks või toidu koostisosana kasutamiseks, välja arvatud põldtudraõli, sinepiõli ja kurgirohuõli
                     
                     
                        20,0
                     
                  
                        8.1.2.
                     
                     
                        Põldtudraõli, sinepiõli (1) ja kurgirohuõli
                     
                     
                        50,0
                     
                  
                        8.1.3.
                     
                     
                        Sinep (maitseaine)
                     
                     
                        35,0
                     
                  
               (1)  Pädeva asutuse nõusoleku puhul ei kohaldata piirnormi sinepiõli suhtes, mida toodetakse ja tarbitakse kohapeal.“
         
      
      
         
            II LISA
            Määruse (EÜ) nr 1881/2006 lisa 8. jaos asendatakse punkt 8.3 järgmisega:
            
                        Toode (1)
                     
                     
                        Piirnormid (mg/kg)
                     
                  
                        „8.3.
                     
                     
                        
                           Vesiniktsüaniidhape, sealhulgas tsüanogeensetes glükosiidides sisalduv vesiniktsüaniidhape
                        
                     
                     
                         
                     
                  
                        8.3.1.
                     
                     
                        Lõpptarbija jaoks turule lastud töötlemata terved, peenestatud, jahvatatud, purustatud või hakitud aprikoosituumad (1)
                            (2)
                        
                     
                     
                        20,0
                     
                  
               (1)  Töötlemata tooted on määratletud Euroopa Parlamendi ja nõukogu 29. aprilli 2004. aasta määruses (EÜ) nr 852/2004 toiduainete hügieeni kohta (ELT L 139, 30.4.2004, lk 1).
            
               (2)  Turulelaskmine [termin on muutunud, varem tõlgitud „turuleviimine“] ja lõpptarbija on määratletud Euroopa Parlamendi ja nõukogu 28. jaanuari 2002. aasta määruses (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused (EÜT L 31, 1.2.2002, lk 1).“